पाल्पामा टाइसिट नै ‘किर्ते’ बनाएको आरोप
विगतमा ‘बी’ डिभिजनमा रहेको जिल्ला हाल ‘सी’ मा झरेको, जिल्ला बाहिरका खेलमा सहभागिता शून्यजस्तै छ, खेलाडीमा खेलप्रति आकर्षण घटो छ । यति मात्र होइन, खेलाडीहरू खेल सामग्री तथा सुविधाबाट वञ्चित छन् । एन्फाले तोकेको खेलबाहेक हुन सकेको छैन । एन्फाको स्थायी कार्यालय छैन, पुराना अभिलेख हेर्न नपाएको जस्ता विभिन्न बुँदासहित जिल्लाका केही क्लबका खेलाडी जिल्ला प्रशासन कार्यालयमा पुगे । 
तानसेन — विगतमा ‘बी’ डिभिजनमा रहेको जिल्ला हाल ‘सी’ मा झरेको, जिल्ला बाहिरका खेलमा सहभागिता शून्यजस्तै छ, खेलाडीमा खेलप्रति आकर्षण घटो छ । यति मात्र होइन, खेलाडीहरू खेल सामग्री तथा सुविधाबाट वञ्चित छन् । एन्फाले तोकेको खेलबाहेक हुन सकेको छैन । एन्फाको स्थायी कार्यालय छैन, पुराना अभिलेख हेर्न नपाएको जस्ता विभिन्न बुँदासहित जिल्लाका केही क्लबका खेलाडी जिल्ला प्रशासन कार्यालयमा पुगे । प्रशासनले जिल्ला खेलकुद विकास समितिलाई यस विषयमा अध्ययन गर्ने र निर्वाचनका विषयमा बुझ्न लगायो । खेलकुद विकास समितिका अध्यक्ष करुणा काफ्ले सबै प्रकृया ठिक भएकाले निर्वाचन सम्पन्न गर्न पूरै अवधि बसे । तर, जिल्ला फुटबल संघ पाल्पाले सम्पन्न गरेको निर्वाचनको विरोधमा मतदान बहिष्कार गर्ने तीन क्लबले अखिल नेपाल फुटबल संघ (एन्फा) केन्द्रीय कार्यालयसमक्ष निवेदन दिएका छन् । उनीहरूले पाल्पा जिल्ला संघले ‘किर्ते’ कागजपत्र तयार गरेर अधिवेशनमा क्लब सहभागी गराएको आरोप लगाउँदै सप्रमाण एन्फामा उजुरी गरेको दाबी गरेका छन् । क्रियाशील र लिग खेलेका क्लबलाई दर्तासमेत नगराई पुरानै क्लबको मात्र दर्ता कायम राखेर निर्वाचन गरेको थियो ।जिल्ला फुटबल संघसँग आबद्ध क्लबका प्रतिनिधि नै मतदाता हुने व्यवस्था छ । सोहीअनुसार १३ मध्ये १० क्लबले अधिवेशनमा सहभागी भएर मतदान गरे । संस्थापनले किर्ते गरेको भन्दै तीन क्लबले निर्वाचन बहिष्कार गरेका थिए । बस्किार गरेका न्यु ब्वाइज क्लबका मुख्य प्रतिनिधि प्रणयवीर जंग राणाले जिल्ला अध्यक्षमा उम्मेदवारी दर्ता गराएका थिए । सिक्सटिन ब्रदर्श दमकडाका मुख्य प्रतिनिधि कृष्ण बस्यालले उपाध्यक्ष र भगवती ब्वाइज तानसेनका सुजन मगरले सदस्यमा उम्मेदवारी दिएका थिए । उनीहरूले पनि बहिष्कार गरे ।‘संघले किर्ते गरेको सप्रमाणसहित फाइल खडा गरेका छौं,’ राणाले भने, ‘त्यसलाई लिएर न्यायका लागि एन्फामा निवेदनसहित गएका छौं ।’ उनले निर्वाचन निर्देशिका उल्लंघन गर्दै लिग नखेलेका क्लबलाई मान्यता दिएकामा जिल्ला संघप्रति आपत्ति जनाउँदै मतदान प्रकृयामा भाग नलिएको बताए । पाल्पा जिल्ला फुटबल संघप्रति पारदर्शी नभएको आरोप उनीहरूको छ । उनीहरूले लिग खेलेका क्लब दर्ता नगरेको र पुरानै क्लबलाई मान्यता दिएर किर्ते कागजपत्र बनाएर अधिवेशन गरेको आरोप लगाएका हुन् । रामपुर र सराईले लिग खेल जिते पनि उनीहरूलाई जिल्ला संघले दर्ता गर्न समेत दिएको थिएन ।जिल्ला फुटबल संघमा सिक्सटिन ब्रदर्श दमकडा, वसन्तपुर युवा, नवयुवा क्लब, सतनचुली युवा, युनाइटेड पाल्पाली, न्यु ब्वाइज क्लब, फ्रेन्ड्स युनियन ग्रुप, युथ युनियन क्लव, न्यु स्टार क्लब, इलेभेन ब्रदर्श, भगवती ब्वाइज क्लब, लाङघाली ग्रुप र पाल्पा स्पोर्ट्स क्लब दर्ता छन् । निवेदन दर्ता गराउने र मतदान बहिष्कार गर्ने समूहले लिग खेलेकालाई एन्फाको विधानअनुसार दर्ता गर्न नदिएको आरोप छ । लिग खेलेका दमकडा फुटबल क्लब, शितलादेवी (वंशगोपाल) हार्डली ग्रुप, कैलाश युवा (बतासे), युथ युनियन नीलो, नवजागृति युवा क्लब, युथ युनियन मटेरी रामपुर, कुन्सरे, सराई लगायतका क्लबलाई दर्ता गर्न नदिएको आरोप छ । जसले गर्दा केन्द्रमा पठाएको टाइसिट र जिल्लामा खेलेको टाइसिट नै फरक देखिएको छ ।लिगमा सहभागी क्लबलाई दिएको टाइसिटमा छाप र हस्ताक्षर नै छैन तर एन्फामा पठाइएको टाइसिटमा भने हस्ताक्षर र छाप लगाइको छ । संस्थापन पक्षले विरोध गर्नेहरूले अर्को टाइसिट बनाएको आरोप लगाएको छ । तर, लिग बिजेता क्लबका खेलाडीहरूले नै टाइसिट र आफूहरू खेलेको प्रमाणसहित उजुरी दिएका छन् । पहल गर्दासमेत निवर्तमान कार्यसमितिले कुनै वास्ता नगरेपछि मतदान बहिष्कार गर्नुपरेको राणा पक्षको दाबी छ ।एन्फाको विधानअनुसार दर्ता भएपछि मात्र जिल्ला लिग खेल्न पाइन्छ तर लिग खेलिसकेका रामपुर, सराई, बसन्तपुर, कुन्सरे, मिसन, कैलाश युवालगायतलाई दर्ता गर्न नै नदिएको आरोप छ । कुन्सरेले एन्फामा दर्ता हुन खोजे पनि नपाएको भन्दै निवेदन नै दिएको छ । संघका निवर्तमान अध्यक्ष भीमसेन कार्की हुन् । उनकै समर्थनमा यसपालि मनोहर थापा जिल्ला संघका अध्यक्ष चुनिए । २० वर्षअघि गठित जिल्ला फुटबल संघ पाल्पाले जिल्लामा फुटबल विकास गर्न नसकेको आरोप लगाइएको छ ।